Rex Rudi

**Rex Rudi** er et band med tilhold på Grünerløkka i Oslo. Bandet spiller rock'n'roll med norske tekster.

Frontfigur og vokalist Tomas «Rudi» Drefvelin står også bak bandets egen tegneserie, også kalt for *Rex Rudi*. Den var fast innslag i tegneseriebladet Nemi fra 2003 til 2009, og i avisen VG 2005-2009.

## Historien

Bandet ble dannet i 1998 av Tomas Drefvelin, Thomas Støyva og Peter Albers som møtte hverandre det året. Allerede samme år spilte de inn sin første låt, «Bemerk Advarsel», på platen *[[Nye Skalder]]* som ble utgitt samme år. På høsten 1999 ga bandet ut sitt debutalbum *[[Her om dagen i Lagunen]]*. Dette skulle vise seg å bli den eneste fullstendige platen med Peter Albers på bass. Året etter skulle han bli pappa og valgte dermed forlate bandet. Senere på sommeren i 2000 kom Julius Lind inn i bandet på kontrabass og bandet skiftet musikkstil fra viserock til pønkete rockabilly. 

Året etter satt gutta på en pub og diskuterte om det andre albumet. Litt senere denne kvelden skulle Tomas Drefvelin skrive om på en sangtekst, så begynte pennen å lage en karikatur av Thomas Støyva. Først tenkte bandet på å lage en musikkvideo til låta «Bare prøv deg» som er med på albumet *[[Kampens hete]]*, men så visste det seg at de ikke hadde nok penger til det. Etterhvert begynte Rudi å lage nye striper, kontaktet Nemi-skaper Lise Myhre for råd og veiledning til det som etterhvert skulle bli Rex Rudi. Tegneserien fikk veldig god oppmerksomhet da den ble utgitt for første gang. 

I 2003 hadde bandet skrevet en platekontrakt med Tylden & co og albumet *Kampens hete* så dagens lys i august samme år. Samtidig hadde bandet fått et fjerde medlem på plass, Johan Klüwer på munnspill, og tegneserien kom ut som julehefte med CD-en *[[Rock'n'roll Jul]]* samme år.  I 2005 Etter en liten pause og noen konserter og bidrag på albumet *Grünerløkka Luftnavn - 10 år i løse lufta* ble albumet *[[Backbeat og begjær]]* utgitt i april 2005 på plateselskapet Norsk Rock. I 2006 kom boken *[[Hail Hail Rock'N'Roll]]* utgitt og senere ble juleheftet *[[Gutten med trommestikkene]]* utgitt. I 2007, etter en pause, gjorde bandet konserter igjen og juleheftet *[[De vil så gjerne ha litt julegodter]]* ble utgitt. På våren 2008, etter at plateinnspillingen av *Alt er vel* var ferdig, slutta Julius Lind i bandet. Senere i den perioden kom Hans E. Wagner med i bandet på kontrabass og boka *Go cat go* ble utgitt og albumet *Alt er vel* ble utgitt 27. oktober 2008. 

Etterhvert ble tegneserien forandret. Figurene Julius og Julia forsvant etter juleheftet *[[Pur juleglede...my ass]]*, og Hans og Johan ble med i tegneseriebandet på nyåret i 2009. I 2010 sto det i Nemi at Tomas Drefvelin hadde tatt seg en pause fra Rex Rudi, men oppfordret fansen til ikke å være redde for at tegneserien var nedlagt. Den har bare tatt en pause og lover å komme tilbake når vi minst venter det. I 2011 kom tegneserien tilbake, for så å forsvinne igjen og dukke opp i bladet Blues News. Våren 2016 valgte Tomas Drefvelin å nedlegge tegneserien og heller konsentrere seg om bandet, solokarrieren og tegneserien 20mg Drefvelin. Rex Rudis foreløpig siste konsert var på baren Gamla Beat Bar & Bakhage 8. juni 2016

## Medlemmer

### Nåværende medlemmer
* Tomas «Rudi» Drefvelin – tekster, vokal, gitar, piano, tegneserietegner (1998–)
* Thomas «Trommas» Støyva – trommer (1998–)
* Johan Klüwer – munnspill (2006?-)
* Hans E. Wagner – kontrabass (2008–)

### Tidligere Medlemmer
* Peter B. Albers – el-bass (1998–2000)
* Julius Lind – kontrabass (2000–2008)

## Diskografi
**Album**
**Her om dagen i Lagunen* (Farmen plateselskap, 1999) 11 spor
**[[Kampens hete]]* (2003)
**[[Backbeat og begjær]]* (2005)
**Alt er vel* (2008)
**Psycho Membrana* (2012)

**EP**

**Rexmaskin demo* (2001)

**Singler**
**Rock'n'roll Jul* (2003) 3 spor, denne utgivelsen fulgte med det første juleheftet
**Så lenge det er natt* (2008)
**Connery* (2011)

**Bidrag på andre plater**
**[[Nye Skalder - Nr 1]]* (Bidrar med låta Bemerk: ADVARSEL!) (1999)
**Grünerløkka Lufthavn - 10 år i løse lufta* (Bidrar med låta Frk Detektiv) (2004)

## Tegneserier
**Bøker**
*Hail Hail Rock'N'Roll (2006)
*Go Cat Go! (2008)

**Julehefter**
*Rock'n'roll Jul (2003)
*Juleturné tur retur (2004)
*Striper i lakken (2005)
*Gutten med trommestikkene (2006)
*De vil så gjerne ha litt julegodter (2007)
*PUR JULEGLEDE ... my ass (2008)

## Referanser


## Eksterne lenker
* 
* Offisiell facebookside
* Diskografi på diskografi.no
* Rex Rudi på MySpace